Priekšlikums PADOMES REGULA, ar ko groza Padomes 2008. gada 18. februāra Regulu (EK) Nr. 215/2008 par Finanšu regulu, ko piemēro 10. Eiropas Attīstības fondam, un ar ko ievieš pagaidu mehānismu /* COM/2014/09 final - 2014/0003 (NLE) */





PASKAIDROJUMA RAKSTS Dalībvalstis 2013. gada jūnija Padomes sanāksmē parakstīja iekšējo nolīgumu, ar ko izveido Vienpadsmito Eiropas Attīstības fondu (11. EAF). Minētais iekšējais nolīgums stāsies spēkā vien pēc tam, kad visas dalībvalstis būs to ratificējušas. Šis process visdrīzāk nebūs noslēgts līdz 2014. gada janvārim. Komisija ir ierosinājusi pārejas pasākumus (“pagaidu mehānisms”), lai nodrošinātu līdzekļu pieejamību sadarbībai ar Āfrikas, Karību jūras reģiona un Klusā okeāna valstīm un ar aizjūras zemēm un teritorijām, kā arī atbalsta izdevumiem laika posmā no 2014. gada janvāra līdz brīdim, kad stājas spēkā iekšējais nolīgums, ar ko izveido 11. EAF. Mehānisms tiks finansēts no EAF atlikuma un līdzekļiem, kas pārcelti no 10. un iepriekšējiem EAF. Līdzekļus, kas piešķirti šā pagaidu mehānisma ietvaros, uzskaita 11. EAF. Komisija ir pieņēmusi arī priekšlikumu regulai par finanšu noteikumiem, ko piemēro 11. EAF. Šo regulu Padome nevar pieņemt, pirms spēkā nav stājies 11. EAF iekšējais nolīgums vai pirms Padome nav pieņēmusi lēmumu, kas ļautu dažu tā noteikumu pagaidu piemērošanu. Ņemot vērā jaunākās sarunas Padomē, nav paredzams, ka kāds no šiem procesiem būs noslēdzies pirms 2014. gada janvāra. Ir lietderīgi, lai pasākumi, kurus atbalsta ar pagaidu mehānismu, tiktu iespējami ātri īstenoti, izmantojot tos pašus noteikumus, kuri paredzēti 11. EAF. Tāpēc Komisija ierosina grozīt Padomes Regulu par Finanšu regulu, ko piemēro 10. EAF, tādā veidā, lai finanšu noteikumi, ko piemēro 11. EAF, būtu piemērojami arī pagaidu mehānisma finanšu pārvaldībai. Komisija tāpēc ierosina Padomei pieņemt pievienoto regulu tad, kad to var papildināt, iekļaujot tās pielikumā 11. EAF finanšu regulas projekta materiālās tiesību normas, kuru saturu tikmēr Padome ir pieņēmusi un nostiprinājusi. 2014/0003 (NLE) Priekšlikums PADOMES REGULA, ar ko groza Padomes 2008. gada 18. februāra Regulu (EK) Nr. 215/2008 par Finanšu regulu, ko piemēro 10. Eiropas Attīstības fondam, un ar ko ievieš pagaidu mehānismu EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū, 2000. gada 23. jūnijā[1] (turpmāk "Kotonū Nolīgums"), ņemot vērā Padomē sanākušo dalībvalstu valdību pārstāvju iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK-EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa[2], un jo īpaši tā 10. panta 2. punktu (turpmāk “iekšējais nolīgums”), ņemot vērā Eiropas Komisijas priekšlikumu, ņemot vērā Revīzijas palātas atzinumu[3], ņemot vērā Eiropas Investīciju bankas atzinumu, tā kā: (1) Ar Padomes [2013. gada xx.xx] lēmumu ievieš EAF pārejas pasākumus (“pagaidu mehānisms”), lai nodrošinātu līdzekļu pieejamību sadarbībai ar Āfrikas, Karību jūras reģiona un Klusā okeāna valstīm un ar aizjūras zemēm un teritorijām, kā arī atbalsta izdevumiem laika posmā no 2014. gada 1. janvāra līdz brīdim, kad stājas spēkā 11. EAF. (2) Saskaņā ar 11. EAF iekšējo nolīgumu ir nepieciešams grozīt noteikumus, ar ko ievieš 10. EAF pārejas pasākuma (“pagaidu mehānisms”) darbības un finanšu pārvaldības finansēšanai pārejas laika posmā starp 10. un 11. EAF, līdz 11. EAF iekšējais nolīgums un tā ieviešanas noteikumi stājas spēkā, IR PIEŅĒMUSI ŠO REGULU. 1. pants Pagaidu mehānisma īstenošanas nolūkā Padomes Regulas (EK) Nr. 215/2008 noteikumus aizstāj ar noteikumiem, kas izklāstīti šīs regulas pielikumā. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no tās spēkā stāšanās dienas, līdz sāk piemērot 11. EAF finanšu regulu. Briselē, Padomes vārdā — priekšsēdētājs PIELIKUMS (Pielikts atgādinājums: pēc to nostiprināšanas šeit jāpievieno 11. EAF finanšu noteikumu teksts). [1] OV L 317, 15.12.2000., 3. lpp. Nolīgums, kas grozīts ar nolīgumu, kurš 2005. gada 25. jūnijā parakstīts Luksemburgā (OV L 287, 28.10.10.2005., 4. lpp.), un ar nolīgumu, kurš 2010. gada 22. jūnijā parakstīts Vagadugu (OV L 287, 4.11.2010., 3. lpp.). [2] OV L 247, 9.9.2006., 32. lpp. [3] OV C , , … lpp.